Κτήση Ελληνικής Ιθαγένειας λόγω Γέννησης και Φοίτησης στην Ελλάδα
Κτήση της ελληνικής ιθαγένειας λόγω γέννησης στην Ελλάδα
Δήλωση - αίτηση κτήσης της ελληνικής ιθαγένειας
Σχετικά υποδείγματα αιτήσεων 1 και 2 της Εγκυκλίου 29/2015. - Για τέκνα γεν.από τις 9/7/2015 και μετά: Υπόδειγμα 1 - Για τέκνα γεν.πριν τις 9/7/2015: Υπόδειγμα 2. Η αίτηση υπογράφεται και υποβάλλεται από κοινού από τους 2 γονείς/μπορεί να υποβληθεί και από τον ένα γονέα με παροχή εξουσιοδότησης από τον έτερο γονέα ή από εξουσιοδοτημένο δικηγόρο/μπορεί να αποσταλεί στην υπηρεσία και με συστημένη αποστολή (σχετ. η Εγκύκλιος με αρ.πρωτ. Φ.130181/3076/25.1.2016, ΑΔΑ: ΩΦ6Η465ΦΘΕ-ΧΣΖ)
Κατάθεση από τον αιτούντα (δια ζώσης ή ταχυδρομικά)
Εγγραφή του τέκνου στην Α΄ τάξη ελληνικού σχολείου της πρωτοβάθμιας εκπαίδευσης και εξακολούθηση της παρακολούθησης από το τέκνο συνεχόμενα ελληνικού σχολείου κατά το χρόνο υποβολής της κοινής δήλωσης-αίτησης των γονέων του.
Νόμιμη διαμονή εκ μέρους και των δύο γονέων του τέκνου στη χώρα: οι ενδιαφερόμενοι οφείλουν να είναι κάτοχοι οριστικού τίτλου διαμονής σε ισχύ. Δεν συνιστούν τέτοιο τίτλο διαμονής δελτία, βεβαιώσεις υποβολής δικαιολογητικών ή άλλα έγγραφα που επιτρέπουν την προσωρινή διαμονή του κατόχου τους μέχρι την κρίση αιτήματός του από την αρμόδια διοικητική ή δικαστική αρχή ή την ολοκλήρωση της εκκρεμούς διοικητικής διαδικασίας που τους αφορά (λ.χ. έγγραφα που χορηγούνται σε αιτούντες άσυλο).
Συμπλήρωση από τον έναν εκ των γονέων του τέκνου είτε 5ετούς προηγούμενης συνεχούς και νόμιμης διαμονής στη χώρα κατά τη γέννηση του τέκνου είτε 10ετούς συνεχούς και νόμιμης διαμονής στη χώρα, η οποία ξεκινά έστω και κατά μια μέρα πριν τη γέννηση του τέκνου.
Κατοχή από τον έναν τουλάχιστον εκ των γονέων του τέκνου κατά το χρόνο υποβολής της κοινής αίτησης-δήλωσης ενός εκ των κατωτέρω, περιοριστικά απαριθμούμενων, τίτλων νόμιμης διαμονής: i. άδεια επί μακρόν διαμένοντος ii. άδεια διαμονής αόριστης διάρκειας ή δεκαετούς διάρκειας iii. έγγραφο πιστοποίησης μόνιμης διαμονής πολίτη της Ε.Ε. iv. τίτλο διαμονής αναγνωρισμένου πολιτικού πρόσφυγα ή καθεστώτος επικουρικής προστασίας ή τίτλο διαμονής ανιθαγενούς. v. ειδικό δελτίο ταυτότητας ομογενούς (Ε.Δ.Τ.Ο.) συνοδευόμενο από ισχύουσα άδεια διαμονής ενιαίου τύπου (Α.Δ.Ε.Τ.) ή άλλον τίτλο νόμιμης διαμονής ομογενούς. vi. άδεια διαμονής δεύτερης γενιάς vii. δελτίο μόνιμης διαμονής μέλους οικογένειας Έλληνα ή πολίτη της Ε.Ε.
Η διαδικασία αφορά την κτήση της ελληνικής ιθαγένειας αλλοδαπών τέκνων λόγω γέννησης και φοίτησης αυτών στην Ελλάδα
Λόγω Γέννησης ή Φοίτησης σε Ελληνικό σχολείο
Ευκρινές αντίγραφο ληξιαρχικής πράξης γέννησης του τέκνου
Ευκρινές αντίγραφο ληξιαρχικής πράξης ή πιστοποιητικό γάμου των γονέων,
Ευκρινές αντίγραφο οριστικού τίτλου νόμιμης διαμονής των γονέων
Ευκρινές αντίγραφο ισχύοντος διαβατηρίου
Βεβαίωση εγγραφής – παρακολούθησης ελληνικού σχολείου από τον οικείο Διευθυντή.
Βεβαίωση εγγραφής – παρακολούθησης της Α΄ τάξης ελληνικού δημοτικού σχολείου από το Διευθυντή του δημοτικού σχολείου.
Βεβαίωση / Βεβαιώσεις παρακολούθησης ελληνικού σχολείου
Αποδεικτικό περί της μόνιμης διαμονής του αιτούντα στη χώρα (απόδειξη λογαριασμού ΔΕΚΟ, αντίγραφο εκκαθαριστικού από Δ.Ο.Υ., μισθωτήριο συμβόλαιο οικίας θεωρημένο από τη Δ.Ο.Υ., κλπ)
Ευκρινές αντίγραφο ληξιαρχικής πράξης γέννησης του τέκνου με καταχωρημένες στο περιθώριο αυτής τις όποιες μεταβολές έχουν επέλθει. Και εφόσον πρόκειται για τέκνο αλλοδαπών γεννημένο στην Ελλάδα, προσκομίζεται αντίγραφο της ελληνικής ληξιαρχικής πράξης γέννησης, η οποία εκδίδεται από το οικείο ληξιαρχείο του τόπου γέννησης.
Ευκρινές αντίγραφο ληξιαρχικής πράξης ή πιστοποιητικό γάμου των γονέων, εφόσον υφίσταται. Σε περίπτωση που ο γάμος έχει τελεστεί στην Ελλάδα, προσκομίζεται η ελληνική ληξιαρχική πράξη γάμου από το οικείο ληξιαρχείο του τόπου τέλεσης. Σε περίπτωση που ο γάμος έχει τελεστεί στο εξωτερικό, προσκομίζεται το ξενόγλωσσο πιστοποιητικό γάμου. Σε περίπτωση που το τέκνο έχει γεννηθεί πριν το γάμο, απαιτείται η υποβολή και των σχετικών εγγράφων αναγνώρισης.Τα αλλοδαπά πιστοποιητικά πρέπει να κατατίθενται νόμιμα επικυρωμένα και επίσημα μεταφρασμένα από Πιστοποιημένο Μεταφραστή του Ελληνικού Υπουργείου Εξωτερικών (https://meta...ces.gov.gr/) ή την αντίστοιχη Ελληνική προξενική αρχή της χώρας έκδοσης του πιστοποιητικού ή από Έλληνα δικηγόρο ή από πτυχιούχο μεταφραστή του τμήματος Ξένων Γλωσσών, Μετάφρασης και Διερμηνείας του Ιονίου Πανεπιστημίου και όχι από απλούς ιδιώτες μεταφραστές.
Τουλάχιστον ο ένας από τους δύο γονείς θα πρέπει κατά το χρόνο υποβολής της κοινής δήλωσης – αίτησης να έχει μια από τις παρακάτω άδειες διαμονής: i. άδεια επί μακρόν διαμένοντος ii. άδεια διαμονής αόριστης διάρκειας ή δεκαετούς διάρκειας iii. έγγραφο πιστοποίησης μόνιμης διαμονής πολίτη της Ε.Ε. iv. τίτλο διαμονής αναγνωρισμένου πολιτικού πρόσφυγα ή καθεστώτος επικουρικής προστασίας ή τίτλο διαμονής ανιθαγενούς. v. ειδικό δελτίο ταυτότητας ομογενούς (Ε.Δ.Τ.Ο.) συνοδευόμενο από ισχύουσα άδεια διαμονής ενιαίου τύπου (Α.Δ.Ε.Τ.) ή άλλον τίτλο νόμιμης διαμονής ομογενούς. vi. άδεια διαμονής δεύτερης γενιάς vii. δελτίο μόνιμης διαμονής μέλους οικογένειας Έλληνα ή πολίτη της Ε.Ε.
Βεβαίωση χρόνου νόμιμης διαμονής από την οποία να προκύπτει για τον έναν εκ των δύο γονέων, είτε η συνεχής νόμιμη διαμονή του στη χώρα για τουλάχιστον πέντε έτη πριν από τη γέννηση του τέκνου είτε η δεκαετής συνεχής νόμιμη διαμονή στη χώρα (η οποία άρχεται, έστω και κατά μία ημέρα, πριν τη γέννηση του τέκνου και συμπληρούται μετά το χρόνο γέννησής του). Το παραπάνω δικαιολογητικό προσκομίζεται μόνο στην περίπτωση αλλοδαπών που είναι ή υπήρξαν κάτοχοι τίτλου διαμονής που δεν προβλέπεται στο ν.4251/2014 (πχ ομογενείς, Ευρωπαίοι πολίτες, πρόσφυγες, κάτοχοι στο παρελθόν πράσινης κάρτας ΟΑΕΔ, κλπ) προκειμένου να βεβαιωθεί η συνολική νόμιμη διαμονή τους στη χώρα. Εκδίδεται από τις κατά περίπτωση από αρμόδιες υπηρεσίες (λ.χ. Ελληνική Αστυνομία, ΟΑΕΔ, κλπ). Για τους υπόλοιπους πολίτες τρίτων χωρών δεν απαιτείται, εφόσον η σχετική πληροφορία δύναται να αντληθεί από το Πληροφοριακό Σύστημα που χειρίζονται οι υπηρεσίες Ιθαγένειας της χώρας.
Ευκρινές αντίγραφο ισχύοντος διαβατηρίου, συνοδευόμενο από επίσημη μετάφρασή του, των γονέων ή ταξιδιωτικού εγγράφου αναγνωρισμένου από την χώρα μας .Εξαιρούνται πολίτες τρίτων χωρών που είναι αντικειμενικά στερούμενοι διαβατηρίου κατά τους ορισμούς του Κώδικα Μετανάστευσης και Κοινωνικής Ένταξης (ν. 4251/2014).
Εφόσον η αίτηση κτήσης ιθαγένειας υποβάλλεται κατά τη διάρκεια του έτους που το τέκνο παρακολουθεί την Α΄ Δημοτικού
Βεβαίωση / Βεβαιώσεις παρακολούθησης ελληνικού σχολείου που χορηγούνται από τον/τους Διευθυντή/ές των οικείων σχολικών μονάδων, από όπου θα προκύπτουν τόσο η εγγραφή του τέκνου στην Α΄ Δημοτικού όσο και η συνεχόμενη φοίτησή του μέχρι και κατά το χρόνο υποβολής της αίτησης.Εφόσον η αίτηση κτήσης της ελληνικής ιθαγένειας υποβάλλεται μετά την ολοκλήρωση της Α΄ Δημοτικού. Υπολογίζεται και σχολικό έτος που τυχόν δεν διεξήλθε επιτυχώς.
Μέσα απόδειξης: απόδειξη λογαριασμού ΔΕΚΟ, αντίγραφο εκκαθαριστικού από Δ.Ο.Υ., μισθωτήριο συμβόλαιο οικίας θεωρημένο από τη Δ.Ο.Υ., κλπ
Κτήση Ελληνικής Ιθαγένειας με Δήλωση και Αίτηση, Λόγω Γέννησης και Φοίτησης σε Σχολείο στην Ελλάδα
Σημεία εξυπηρέτησης με βάση τον τόπο διαμονής του αιτούντος https://www.ypes.gr/g-g-ithageneias/cat-building--kentriki-dieythynsi-ithageneias - Προθεσμίες: Εκ του νόμου προβλέπεται προθεσμία 6 μηνών από την υποβολή της δήλωσης-αίτησης για την ολοκλήρωση της διαδικασίας. Στην πράξη ενδέχεται να υφίσταται αναμονή για την εξέταση του αιτήματος (εξαιτίας του μεγάλου αριθμού αιτήσεων), η οποία μπορεί να φτάσει και τα 4 έτη, αναλόγως την αρμόδια κατά τόπο Περιφερειακή Διεύθυνση Ιθαγένειας που χειρίζεται την υπόθεση.
Απόδειξη φοίτησης με πιστοποιητικά παροχής υπηρεσιών εξειδικευμένης περίθαλψης και παρεμβάσεων ψυχοκοινωνικής ή θεραπευτικής αποκατάστασηςγια άτομα με ποσοστό αναπηρίας από 80% και άνω.
Αποδεκτή η αποφοίτηση από ξένο σχολείο που ακολουθεί το υποχρεωτικό ελληνικό πρόγραμμα εκπαίδευσης και διδασκαλίας.
Με το άρθρο 1 του ν.4332/2015 αντικαταστάθηκε το άρθρο 1Α στον Κώδικα Ελληνικής ιθαγένειας (ν.3284/2004) και αφορά στην κτήση της ελληνικής ιθαγένειας με δήλωση και αίτηση, λόγω γέννησης και φοίτησης σε σχολείο στην Ελλάδα.
Κοινοποίηση νέων διατάξεων περί ιθαγένειας (ν.4531/2018)
Δυνατότητα υποβολής δήλωσης-αίτησης κτήσης της ελληνικής ιθαγένειας κατ΄ εφαρμογή των άρθ. 1Α και 1Β του ΚΕΙ και του άρθ. 2 του ν. 4332/2015 α. από πληρεξούσιο δικηγόρο ή εξουσιοδοτημένο γονέα και β. με συστημένη ταχυδρομική επιστολή
Τροποποίηση διατάξεων Κώδικα Ελληνικής ιθαγένειας (ν. 4332/2015)
Κατά απορριπτικής απόφασης μπορεί να ασκηθεί ειδική διοικητική προσφυγή του άρθρου 8 του ν.3200/1955, η οποία συνοδεύεται από παράβολο ύψους εκατό (100) ευρώ (άρθρο 46 ν.4604/2019, όπως αντικαταστάθηκε με το άρθρο 37 ν.4674/2020 ).
Γίνεται παραλαβή και πρωτοκόλληση της έντυπης Δήλωσης - Αίτησης του ενδιαφερομένου.
Το αίτημα κτήσης της ελληνικής ιθαγένειας ανατίθεται σε αρμόδιο υπάλληλο για εξέταση.
Το αρμόδιο Τμήμα εξετάζει το αίτημα κτήσης της ελληνικής ιθαγένειας. Το στάδιο αυτό περιλαμβάνει ενέργειες όπως: καταχώρηση στοιχείων στο ΟΠΣ, διενέργεια ελέγχου γνησιότητας εγγράφων, αναζήτηση συμπληρωματικών δικαιολογητικών από τον αιτούντα, υπηρεσιακή αλληλογραφία, κοκ
Γίνεται τελικός έλεγχος πληρότητας των κατατεθέντων δικαιολογητικών, καθώς και των προϋποθέσεων που ο νόμος ορίζει. Ενημέρωση του Ολοκληρωμένου Πληροφοριακού Συστήματος Ιθαγένειας.
Εφόσον πληρούνται οι νόμιμες προϋποθέσεις, εκδίδεται θετική απόφαση περί κτήσης της ελληνικής ιθαγένειας.
Σε περίπτωση που δεν πληρούνται οι νόμιμες προϋποθέσεις, εκδίδεται απορριπτική απόφαση περί κτήσης της ελληνικής ιθαγένειας, η οποία κοινοποιείται στον αιτούντα. Η διαδικασία ολοκληρώνεται με το βήμα αυτό.
Περίληψη της θετικής απόφασης κτήσης της ελληνικής ιθαγένειας αποστέλλεται μέσω ηλεκτρονικού ταχυδρομείου στο Εθνικό Τυπογραφείο για δημοσίευση σε Φύλλο της Εφημερίδας της Κυβερνήσεως.
Περίληψη της θετικής απόφασης αναρτάται στο διαδίκτυο στο Πρόγραμμα Διαύγεια.
Μετά τη δημοσίευση της θετικής απόφασης, γίνεται έγγραφο ανακοίνωσης α. σε περίπτωση άρρενος, προς το Τμήμα Μητρώων Αρρένων της Αποκεντρωμένης Διοίκησης στην οποία υπάγεται ο Δήμος μόνιμης διαμονής του αιτούντος για εγγραφή στα οικεία μητρώα και β. σε περίπτωση θήλυ, προς το Τμήμα Δημοτολογίου του Δήμου διαμονής της αιτούσης για εγγραφή στο οικείο Δημοτολόγιο. Η ανακοίνωση κτήσης της ελληνικής ιθαγένειας κοινοποιείται και στον/ην ενδιαφερόμενο/η.
Στο στάδιο αυτό υπάρχουν καθυστερήσεις που μπορεί να φτάσουν και τα 4 έτη αναλόγως την αρμόδια Περιφερειακή Διεύθυνση Ιθαγένειας εξαιτίας του όγκου των αιτημάτων.
Παραλαβή /πρωτοκόλληση έντυπης Δήλωσης - Αίτησης
Πληρούνται οι προϋποθέσεις - έκδοση θετικής απόφασης
Δεν πληρούνται οι προϋποθέσεις - έκδοση απορριπτικής απόφασης και κοινοποίηση στον αιτούντα
Δημοσίευση περίληψης της απόφασης σε ΦΕΚ
Ανάρτηση περίληψης της απόφασης στο πρόγραμμα ΔΙΑΥΓΕΙΑ
Ανακοίνωση κτήσης της ελληνικής ιθαγένειας
Ιστοσελίδα της Γενικής Γραμματείας Ιθαγένειας του Υπουργείου Εσωτερικών
Περιφερειακές Διευθύνσεις Ιθαγένειας/Επικοινωνία